Oficialusis leidinys L 158 , 25/06/1994 p. 0022 - 0023

specialusis leidimas suomių kalba: skyrius 13 tomas 26 p. 0096

specialusis leidimas švedų kalba: skyrius 13 tomas 26 p. 0096



Konvencijos dėl Europos farmakopėjos rengimo protokolas Preambulė Europos Tarybos valstybės narės, kurios yra 1964 m. liepos 22 d. Konvencijos dėl Europos farmakopėjos rengimo, sudarytos remiantis Europos Tarybos daliniu susitarimu socialinėje ir visuomenės sveikatos srityje (toliau – Konvencija), Šalys, atsižvelgdamos į Konvenciją ir ypač į jos 1 straipsnį, atsižvelgdamos į tai, kad Europos ekonominė bendrija priėmė taisykles, visų pirma direktyvų forma, kurios taikomos Konvencijoje aptariamiems dalykams ir į tai, kad ji yra kompetentinga šioje srityje, todėl manydamos, kad siekiant įgyvendinti Konvencijos 1 straipsnį, būtina, kad Europos ekonominė bendrija galėtų tapti Konvencijos Šalimi, manydamos, kad tam būtina pakeisti kai kurias Konvencijos nuostatas, susitarė: 1 straipsnis Konvencijos 3 straipsnio ir 5 straipsnio 1 dalies sąvoka "nacionalinės delegacijos" keičiama žodžiu "delegacijos". 2 straipsnis Konvencijos 5 straipsnio 3 dalies tekstas keičiamas taip: "3. Komisija iš savo narių slaptu balsavimu išsirenka pirmininką dviejų trečdalių delegacijos narių balsų dauguma. Pirmininko kadenciją ir sąlygas, kurios reglamentuoja jo perrinkimą, nustato Komisijos darbo tvarkos taisyklės. Kol pirmininkas eina pareigas, jis negali būti jokios delegacijos narys." 3 straipsnis Konvencijos 7 straipsnis pakeičiamas taip: "1. Kiekviena nacionalinė delegacija turi po vieną balsą. 2. Komisijos sprendimai visais techniniais klausimais, įskaitant tvarką, pagal kurią turi būti rengiamos šios Konvencijos 6 straipsnyje nurodytos monografijos, priimami nacionalinių delegacijų, dalyvaujančių balsavime, vieningu balsavimu ir jei už juos balsuoja dauguma nacionalinių delegacijų, sudarančių Komisiją. 3. Visi kiti Komisijos sprendimai priimami trijų ketvirtadalių atiduotų balsų dauguma. Nuo Konvencijos įsigaliojimo Europos ekonominei bendrijai dienos dėl visų šių sprendimų pastarosios delegacija balsuoja vietoj jos valstybių narių delegacijų. Ji turi tiek pat balsų, kiek ir jos valstybių narių delegacijos. Tačiau jeigu viena Susitariančioji Šalis turi reikalingą balsų daugumą, Susitariančiosios Šalys, ne anksčiau kaip praėjus penkeriems metams nuo Protokolo įsigaliojimo dienos, vienos iš jų prašymu, adresuotu Europos Tarybos Generaliniam Sekretoriui, imasi iš naujo derėtis dėl balsavimo sąlygų." 4 straipsnis Konvencijos 10 straipsnyje įterpiama tokia 3 dalis: "3. Europos ekonominės bendrijos finansinio dalyvavimo sąlygos nustatomos Susitariančiųjų Šalių susitarimu." 5 straipsnis 1. Konvencijos 12 straipsnyje įterpiama nauja 3 dalis, kurios tekstas yra toks: "3. Europos ekonominė bendrija gali prisijungti prie šios Konvencijos." 2. Konvencijos 12 straipsnio 3 dalis tampa to paties straipsnio 4 dalimi. 6 straipsnis Konvencijos 13 straipsnyje įterpiama nauja 4 dalis, kurios tekstas yra toks: "4. Pirmiau nurodytos 1, 2 ir 3 dalys taikomos mutatis mutandis Europos ekonominei bendrijai." 7 straipsnis 1. Šis Protokolas pateikiamas pasirašyti Europos Tarybos valstybėms narėms, kurios pasirašė Konvenciją arba prie jos prisijungė ir kurios savo sutikimą įsipareigoti gali pareikšti: a) pasirašydamos be ratifikavimo, priėmimo ar patvirtinimo išlygos; arba b) pasirašydamos, o vėliau jį ratifikuodamos, priimdamos ar patvirtindamos. 2. Nė viena Europos Tarybos valstybė narė negali nei pasirašyti be ratifikavimo, priėmimo ar patvirtinimo išlygos, nei deponuoti savo ratifikavimo, priėmimo ar patvirtinimo dokumento, jeigu ji nėra anksčiau tapusi arba tuo pačiu metu netampa Konvencijos Šalimi. 3. Valstybė, ne Europos Tarybos narė, kuri prisijungė prie Konvencijos, gali taip pat prisijungti prie šio Protokolo. 4. Ratifikavimo, priėmimo, patvirtinimo ar prisijungimo dokumentai deponuojami Europos Tarybos Generaliniam Sekretoriui. 8 straipsnis Šis Protokolas įsigalioja pirmą kito mėnesio dieną praėjus mėnesiui po tos dienos, kai visos Konvencijos Šalys pagal 7 straipsnio nuostatas pareiškia savo sutikimą įsipareigoti pagal Protokolą. 9 straipsnis Europos Tarybos Generalinis Sekretorius praneša Tarybos valstybėms narėms, Konvencijos Susitariančiosioms Šalims ir Europos ekonominei bendrijai apie: a) kiekvieną pasirašymą; b) kiekvieno ratifikavimo, priėmimo, patvirtinimo arba prisijungimo dokumento deponavimą; c) kiekvieną šio Protokolo įsigaliojimo pagal 8 straipsnį datą; d) kiekvieną su šiuo Protokolu susijusį aktą, pranešimą ar informaciją. Tai patvirtindami, toliau nurodyti įgalioti asmenys pasirašė šį Protokolą. Priimta 1989 m. lapkričio 16 d. Strasbūre anglų ir prancūzų kalbomis. Abu tekstai yra vienodai autentiški ir vienu egzemplioriumi deponuojami Europos Tarybos archyvuose. Europos Tarybos Generalinis Sekretorius patvirtintas kopijas siunčia visoms Europos Tarybos valstybėms narėms, Konvencijos Susitariančiosioms Šalims ir Europos ekonominei bendrijai. --------------------------------------------------